**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2019-03-08 Nr. T-1

Posėdžio data – 2019 m. sausio 31 d.

Posėdžio pradžia – 9.00 val.

Posėdžio pirmininkai : V. Grubliauskas, J. Simonavičiūtė.

Posėdžio sekretorius – M. Vitkus.

Klaipėdiečių tribūnoje pasisako: L. Juknienė, L. Makūnas, R. Arcišauskienė, V. Jurgilevičienė, G. Čepas.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 27 Tarybos nariai. Posėdyje dalyvaujančių Tarybos narių ir svečių sąrašai pridedami (1-3 priedai).

V. Grubliauskas perskaito Vyriausybės atstovo Klaipėdos apskrityje teikimą „Dėl Klaipėdos miesto savivaldybės tarybos 2007-03-29 sprendimu Nr. T2-87 patvirtintos daugiabučių namų bendrosios nuosavybės administravimo tarifų apskaičiavimo metodikos pakeitimo“.

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 30 klausimų:

 1. Dėl Klaipėdos miesto savivaldybės 2019–2021 metų strateginio veiklos plano patvirtinimo. Pranešėjas S. Budinas.

 2. Dėl Klaipėdos miesto savivaldybės tarybos Kontrolės komiteto 2019 metų veiklos programos patvirtinimo. Pranešėja V. Žvikienė.

 3. Dėl viešosios įstaigos „Klaipėda ID“ teikiamų kūrybinio inkubatoriaus Kultūros fabriko paslaugų įkainių patvirtinimo. Pranešėja J. Činauskaitė.

 4. Dėl pritarimo Papildomo susitarimo prie 2018 m. rugsėjo 24 d. Bendradarbiavimo sutarties dėl Klaipėdos miesto ekonominės plėtros strategijos įgyvendinimo Nr. J9-2011 projektui. Pranešėja J. Činauskaitė.

 5. Dėl pritarimo Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui. Pranešėja J. Činauskaitė.

 6. Dėl Jurgio Lėbarto atminimo įamžinimo. Pranešėja E. Deltuvaitė.

 7. Dėl Alfonso Ramanausko atminimo įamžinimo. Pranešėja E. Deltuvaitė.

 8. Dėl nemokamo važiavimo Klaipėdos miesto viešuoju transportu 2019 m. švenčių ir renginių metu. Pranešėjas R. Mockus.

 9. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimo. Pranešėja L. Prižgintienė.

 10. Dėl savivaldybės bendrojo ugdymo mokykloms priskirtų aptarnavimo teritorijų
2019–2020 mokslo metų priėmimui nustatymo. Pranešėja L. Prižgintienė.

 11. Dėl klasių ir mokinių skaičiaus savivaldybės bendrojo ugdymo mokyklose 2019–2020 mokslo metams nustatymo. Pranešėja L. Prižgintienė.

 12. Dėl pritarimo dalyvauti projekte ,,Mokinių ugdymosi pasiekimų gerinimas diegiant kokybės krepšelį“ partnerio teisėmis. Pranešėja L. Prižgintienė.

 13. Dėl Klaipėdos Vytauto Didžiojo gimnazijos sporto klasių mokinių ugdymo tvarkos aprašo patvirtinimo. Pranešėja L. Prižgintienė.

 14. Dėl Klaipėdos miesto savivaldybės tarybos 2016 m. gegužės 26 d. sprendimo
Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimo. Pranešėja L. Prižgintienė.

 15. Dėl Klaipėdos miesto savivaldybės socialinių paslaugų 2019 metų plano patvirtinimo. Pranešėja A. Liesytė.

 16. Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus pateikimo. Pranešėja R. Gružienė.

 17. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

 18. Dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

 19. Dėl likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

 20. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

 21. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui. Pranešėjas E. Simokaitis.

 22. Dėl viešosios įstaigos Klaipėdos sveikatos priežiūros centro dalininko kapitalo didinimo. Pranešėjas E. Simokaitis.

 23. Dėl akcinės bendrovės „Klaipėdos vanduo“ dalyvavimo reorganizavime. Pranešėjas E. Simokaitis.

 24. Dėl pritarimo paviršinių nuotekų tvarkymo infrastruktūros objektų statybos sutarčių formoms. Pranešėjas E. Simokaitis.

 25. Dėl savivaldybės būstų pardavimo. Pranešėjas E. Simokaitis.

 26. Dėl Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo. Pranešėjas E. Simokaitis.

 27. Dėl turto perėmimo Klaipėdos miesto savivaldybės nuosavybėn iš UAB „Alingra“. Pranešėjas E. Simokaitis.

 28. Dėl nekilnojamojo turto perdavimo valstybės nuosavybėn. Pranešėjas E. Simokaitis.

 29. Dėl turto perdavimo valdyti, naudoti ir disponuoti patikėjimo teise Klaipėdos miesto socialinės paramos centrui. Pranešėjas E. Simokaitis.

 30. Dėl Klaipėdos miesto savivaldybės įmonių veiklos nutraukimo. Pranešėjas E. Simokaitis.

S. Budinas prašo iš darbotvarkės išbraukti 3 klausimą „Dėl viešosios įstaigos „Klaipėda ID“ teikiamų kūrybinio inkubatoriaus Kultūros fabriko paslaugų įkainių patvirtinimo“.

T. Meškinis teiraujasi, kodėl nėra į darbotvarkę įtrauktas klausimas dėl Pėsčiųjų tilto perdavimo.

V. Grubliauskas teigia, kad šis klausimas, ko gero, bus svarstomas vasario mėnesio tarybos posėdyje (kai bus suderintos visos sutarčiai pasirašyti reikalingos aplinkybės ir sąlygos).

N. Puteikienė teigia, kad tikėjosi, kad darbotvarkėje bus klausimas dėl nepritarimo uosto Bendrojo plano tvirtinimui. Sako, kad nėra gautas atsakymas į rašte išvardintus klausimus.

V. Grubliauskas pažymi, kad raštu bus atsakyta į visus klausimus.

V. Grubliauskas siūlo iš darbotvarkės išbraukti 3-čią darbotvarkės klausimą ir apsispręsti dėl darbotvarkės papildymo 6 klausimais. Bendru sutarimu pritarta išbraukti iš darbotvarkės 3-čią klausimą ir papildyti darbotvarkę 6 papildomais klausimais.

Balsavimu (už – 23 , prieš – 0, susilaiko – 0) patvirtinta darbotvarkė su pakeitimais.

PATVIRTINTA DARBOTVARKĖ:

 1. Dėl Klaipėdos miesto savivaldybės 2019–2021 metų strateginio veiklos plano patvirtinimo. Pranešėjas S. Budinas.

 2. Dėl Klaipėdos miesto savivaldybės tarybos Kontrolės komiteto 2019 metų veiklos programos patvirtinimo. Pranešėja V. Žvikienė.

 3. Dėl pritarimo Papildomo susitarimo prie 2018 m. rugsėjo 24 d. Bendradarbiavimo sutarties dėl Klaipėdos miesto ekonominės plėtros strategijos įgyvendinimo Nr. J9-2011 projektui. Pranešėja J. Činauskaitė.

 4. Dėl pritarimo Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui. Pranešėja J. Činauskaitė.

 5. Dėl Jurgio Lėbarto atminimo įamžinimo. Pranešėja E. Deltuvaitė.

 6. Dėl Alfonso Ramanausko atminimo įamžinimo. Pranešėja E. Deltuvaitė.

 7. Dėl nemokamo važiavimo Klaipėdos miesto viešuoju transportu 2019 m. švenčių ir renginių metu. Pranešėjas R. Mockus.

 8. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimo. Pranešėja L. Prižgintienė.

 9. Dėl savivaldybės bendrojo ugdymo mokykloms priskirtų aptarnavimo teritorijų
2019–2020 mokslo metų priėmimui nustatymo. Pranešėja L. Prižgintienė.

 10. Dėl klasių ir mokinių skaičiaus savivaldybės bendrojo ugdymo mokyklose 2019–2020 mokslo metams nustatymo. Pranešėja L. Prižgintienė.

 11. Dėl pritarimo dalyvauti projekte ,,Mokinių ugdymosi pasiekimų gerinimas diegiant kokybės krepšelį“ partnerio teisėmis. Pranešėja L. Prižgintienė.

 12. Dėl Klaipėdos Vytauto Didžiojo gimnazijos sporto klasių mokinių ugdymo tvarkos aprašo patvirtinimo. Pranešėja L. Prižgintienė.

 13. Dėl Klaipėdos miesto savivaldybės tarybos 2016 m. gegužės 26 d. sprendimo
Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimo. Pranešėja L. Prižgintienė.

 14. Dėl Klaipėdos miesto savivaldybės socialinių paslaugų 2019 metų plano patvirtinimo. Pranešėja A. Liesytė.

 15. Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus pateikimo. Pranešėja R. Gružienė.

 16. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

 17. Dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

 18. Dėl likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

 19. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

 20. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui. Pranešėjas E. Simokaitis.

 21. Dėl viešosios įstaigos Klaipėdos sveikatos priežiūros centro dalininko kapitalo didinimo. Pranešėjas E. Simokaitis.

 22. Dėl akcinės bendrovės „Klaipėdos vanduo“ dalyvavimo reorganizavime. Pranešėjas E. Simokaitis.

 23. Dėl pritarimo paviršinių nuotekų tvarkymo infrastruktūros objektų statybos sutarčių formoms. Pranešėjas E. Simokaitis.

 24. Dėl savivaldybės būstų pardavimo. Pranešėjas E. Simokaitis.

 25. Dėl Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo. Pranešėjas E. Simokaitis.

 26. Dėl turto perėmimo Klaipėdos miesto savivaldybės nuosavybėn iš UAB „Alingra“. Pranešėjas E. Simokaitis.

 27. Dėl nekilnojamojo turto perdavimo valstybės nuosavybėn. Pranešėjas E. Simokaitis.

 28. Dėl turto perdavimo valdyti, naudoti ir disponuoti patikėjimo teise Klaipėdos miesto socialinės paramos centrui. Pranešėjas E. Simokaitis.

 29. Dėl Klaipėdos miesto savivaldybės įmonių veiklos nutraukimo. Pranešėjas E. Simokaitis.

 30. Dėl darbo sutarties su Birute Bartašiūte nutraukimo. Pranešėja I. Gelžinytė-Litinskienė.

 31. [Dėl pavedimo Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą](https://www.klaipeda.lt/data/public/uploads/2019/01/t1-29.docx). Pranešėjas M. Vitkus.

 32.  [Dėl pavedimo Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą](https://www.klaipeda.lt/data/public/uploads/2019/01/t1-29.docx). Pranešėjas M. Vitkus.

 33. Dėl kadencijos nustatymo Klaipėdos miesto savivaldybės kontrolieriui. Pranešėja I. Gelžinytė-Litinskienė.

 34. [Dėl Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo motyvuoto siūlymo įgyvendinimo](https://www.klaipeda.lt/data/public/uploads/2019/01/t1-31.docx). Pranešėja I. Gelžinytė-Litinskienė.

 35. [Dėl Klaipėdos miesto savivaldybės kontrolieriaus pareigybės aprašymo patvirtinimo](https://www.klaipeda.lt/data/public/uploads/2019/01/t1-32.docx). Pranešėja I. Gelžinytė-Litinskienė.

 1. SVARSTYTA. Klaipėdos miesto savivaldybės 2019–2021 metų strateginio veiklos plano patvirtinimas.

 Pranešėjas – S. Budinas, Savivaldybės administracijos direktorius. Primena, kad Klaipėdos miesto savivaldybės misija – teikti miesto gyventojams kokybiškas paslaugas, atitinkančias suinteresuotų šalių poreikius ir lūkesčius. Yra 3 pagrindiniai tikslai – miesto konkurencingumo didinimas, kryptingai vystant miesto infrastruktūrą ir sudarant sąlygas verslui, patrauklios, švarios ir saugios gyvenamosios aplinkos kūrimas, aukšta švietimo, kultūros, socialinė, sporto ir sveikatos apsaugos paslaugų kokybė ir prieinamumas.

 S. Budinas trumpai apžvelgia savivaldybės 2019–2021 metų strateginio veiklos plano pagrindinius akcentus ir informuoja apie pastabas ir pasiūlymus pateiktus komitetuose ir Savivaldybės administracijos siūlymus.

 R. Taraškevičius prašo Savivaldybės administracijos direktoriaus apibendrinti pateiktus komitetų siūlymus ir paaiškinti, kuriems siūlymams Savivaldybės administracija pritaria, o kuriems nepritaria.

 S. Budinas informuoja, kad gautas Sveikatos ir socialinių reikalų komiteto siūlymas planuoti (Socialinės atskirties mažinimo programoje) lėšas 2019 metais įsigyti 3 butus bendruomeniniams vaikų globos namams.

 Savivaldybės administracija siūlo atsižvelgti į pastabą ir koreguoti pateiktą svarstyti sprendimo projektą, numatant, kad 2019 m. turi būti įsigyti 3 butai ir suplanuojant papildomą lėšų poreikį (160 tūkst. Eur )

 Taip pat gautas Sveikatos ir socialinių reikalų komiteto siūlymas planuoti (Sveikatos apsaugos programoje) funkcinių lovų 2020-2022 m. įsigijimą (VšĮ Klaipėdos universitetinė ligoninė) ir numatyti po 130 tūkst. 2020-2021 metams, bei Finansų ir ekonomikos komiteto siūlymas - Savivaldybės administracijai, įvertinus VšĮ „Klaipėdos universitetinės ligoninės“ kreipimąsi dėl lėšų skyrimo ligoninės funkcinių lovų įsigijimui, peržiūrėti programas ir numatyti lėšas iki 300 tūkst. eurų 2019 metams. Trūkstamas lėšas planuoti 2020-201 metais.

 Savivaldybės administracija siūlo įvertinus dviejų komitetų – Sveikatos ir socialinių reikalų bei Finansų ir ekonomikos komitetų siūlymus, koreguoti pateiktą sprendimo projektą numatant 2019 m. 200 tūkst. Eur, 2020 m. ir 2021 m. po 130 tūkst. Eur sumą VšĮ „Klaipėdos universitetinės ligoninės įstatinio kapitalo didinimui“ įsigyjant funkcines lovas.

 S. Budinas teigia, kad Miesto ūkio ir aplinkosaugos komitetas siūlo Susisiekimo sistemos priežiūros ir plėtros programos (Nr. 06) priemonei 01040104 „Pėsčiųjų ir dviračių takų, šaligatvių (su dviračių takais) remonto bei įrengimo darbai“ planuoti papildomą produkto vertinimo kriterijų „Parengtas S. Neries gatvės šaligatvių kompleksiško atnaujinimo projektas“, numatant įvykdymą 2019 m.

 Savivaldybės administracija siūlo atsižvelgti į siūlymą ir pakoreguoti pateiktą svarstyti sprendimo projektą įtraukiant papildomą produkto vertinimo kriterijų.

 S. Budinas sako, kad Miesto ūkio ir aplinkosaugos komitetas siūlo 2019 m., surinkus savivaldybės biudžeto viršplaninių lėšų ar esant sutaupymų įgyvendinant kitas priemones, numatyti papildomą finansavimą Susisiekimo sistemos priežiūros ir plėtros programos (Nr. 06) priemonei 01010502 „Joniškės g. rekonstravimas (II etapas – nuo Klemiškės g. iki Liepų g., Šienpjovių g.)“, kad būtų galimybė atlikti bent 30 proc. rangos darbų.

 Savivaldybės administracijasiūlo formuoti savivaldybės tarybos protokolinį pavedimą Savivaldybės administracijai.

 S. Budinas informuoja, kad Miesto ūkio ir aplinkosaugos komitetas siūlo sumažinti finansavimą Kūno kultūros ir sporto plėtros programos (Nr. 11) priemonei „Reprezentacinių Klaipėdos miesto sporto komandų dalinis finansavimas“ 30,0 tūkst. Eur ir numatyti šiuos 30 tūkst. Eur Ugdymo proceso užtikrinimo programos (Nr. 10) priemonei 010102 „Neformaliojo vaikų ir suaugusiųjų švietimo organizavimas“, papriemonei „Vasaros poilsio organizavimas“.

 Savivaldybės administracija siūlo: papriemonei „Vasaros poilsio organizavimas“ finansavimas 2019 m. padidintas 29 proc. (nuo 50 tūkst. Eur iki 70 tūkst. Eur), dėl to siūloma nekoreguoti pateikto sprendimo projekto. Siūlo formuoti savivaldybės tarybos protokolinį pavedimą: metų eigoje, esant poreikiui perskirstyti lėšas, numatant didesnę sumą vasaros poilsio organizavimui, jei būtų sulaukta didesnio kiekio tinkamų finansuoti paraiškų.

 S. Budinas informuoja, kad yra Finansų ir ekonomikos komiteto siūlymas Savivaldybės administracijai ieškoti galimybę (Miesto urbanistinio planavimo programa Nr. 1) priemonei „01.03.02. Kultūros paveldo objektų tvarkyba: kultūros paveldo objektų tvarkybos darbų vykdymas“ padidinti lėšų poreikį 2019 m. iki 200 tūkst. Eur.

 Savivaldybės administracija siūlo formuoti savivaldybės tarybos protokolinį pavedimą - metų eigoje, esant poreikiui perskirstyti lėšas, numatant didesnę sumą kultūros paveldo objektų tvarkybos darbų vykdymui, jei būtų sulaukta tinkamų finansuoti paraiškų.

 S. Budinas informuoja, kad gautas Finansų ir ekonomikos komiteto siūlymas išnagrinėti galimybę (Aplinkos apsaugos programa Nr. 5) priemonę „01.04.01. AB „Klaipėdos vanduo“ įstatinio kapitalo didinimas įgyvendinant ES lėšomis finansuojamą projektą „Paviršinių nuotekų sistemų tvarkymas Klaipėdos mieste“ įgyvendinimas (projekto vykdytoja – AB „Klaipėdos vanduo“)“ vykdyti AB „Klaipėdos vanduo“ lėšomis.

 Savivaldybės administracija siūloformuoti Savivaldybės tarybos protokolinį pavedimą Savivaldybės administracijai.

 S. Budinas sako, kad gautas Finansų ir ekonomikos komiteto siūlymas numatyti (Miesto infrastruktūros objektų priežiūros ir modernizavimo programoje Nr. 7) 2019 m. rengti techninį projektą priemonės 01010707 „Buvusios AB „Klaipėdos energija“ teritorijos dalies konversija, sudarant sąlygas vystyti komercines, rekreacines veiklas“.

 Savivaldybės administracija teigia, kad techninis projektas bus pradėtas rengti 2019 m., jį parengti numatoma 2020 m., tais pačiais metais numatytas apmokėjimas už projekto parengimą. Pateikto sprendimo projekto koreguoti nereikia.

 S. Budinas teigia, kad Kultūros, švietimo ir sporto komitetas siūlo 2019 m., surinkus savivaldybės biudžeto viršplaninių lėšų ar esant sutaupymų įgyvendinant kitas priemones, numatyti papildomą finansavimą Susisiekimo sistemos priežiūros ir plėtros programos (Nr. 06) priemonės kodas 05 „Rytų ir vakarų krypties gatvių tinklo modernizavimas“ - „Joniškės g. rekonstravimas (II etapas – nuo Klemiškės g. iki Liepų g., Šienpjovių g.)“, kad būtų galimybė atlikti bent 30 proc.

 Savivaldybės administracija siūloformuoti Savivaldybės tarybos protokolinį pavedimą Savivaldybės administracijai.

 S. Budinas informuoja, kad Miesto plėtros ir strateginio planavimo komitetas siūlo į Sveikatos apsaugos programą (Nr. 13) įtraukti priemonę VšĮ „Klaipėdos vaikų ligoninė“ įstatinio kapitalo didinimas įsigyjant video laparaskopą“ ir numatyti jai vykdyti lėšas 2019 m. – 50 tūkst. Eur.

 Savivaldybės administracija siūloatsižvelgti į siūlymą ir atitinkamai pakoreguoti pateiktą sprendimo projektą.

 S. Budinas informuoja, kad Miesto plėtros ir strateginio planavimo komitetas siūlo įMiesto urbanistinio planavimo programą (Nr. 01) įtraukti priemonę „Šilumos ūkio specialiojo plano parengimas“ ir planuoti jos vykdymą 2019-2020 m., numatant lėšas 2020 m.

 Savivaldybės administracija siūlo atsižvelgti į siūlymą ir atitinkamai pakoreguoti pateiktą sprendimo projektą.

 S. Budinas informuoja, kad gautas Miesto plėtros ir strateginio planavimo komiteto siūlymas pavesti Savivaldybės administracijai atlikti detalius lėšų poreikio paskaičiavimus ir parengti sprendimo projektą dėl 1-4 klasių moksleivių kelionių viešuoju transportu kompensavimo iš savivaldybės biudžeto lėšų nuo 2019 m. rugsėjo 1 d.

 Savivaldybės administracija siūloformuoti savivaldybės tarybos protokolinį pavedimą Savivaldybės administracijai.

 S. Budinas informuoja, kad gautas Miesto plėtros ir strateginio planavimo komiteto siūlymas Savivaldybės administracijai parengti savivaldybės tarybos sprendimo projektą dėl savivaldybės administracijos perkėlimo į naujas patalpas.

 Savivaldybės administracija siūloformuoti savivaldybės tarybos protokolinį pavedimą Savivaldybės administracijai.

1. Vaišvila informuoja Tarybą, kad jis išrinktas Liberalų sąjūdžio frakcijos pirmininku.

 Pertrauka

 A. Grublys teigia, kad Miesto plėtros ir strateginio planavimo komitetas klausimą svarstė 2 kartus, išsakė savo pastabas ir paprašė Savivaldybės administracijos, kad ši surinktų informaciją apie visų komitetų pastabas. Savivaldybės administracija pateikė komitetų pateiktų pastabų analizę. A. Grublys teigia, kad Miesto plėtros ir strateginio planavimo komiteto nuomonė - pritarti pateiktam sprendimo projektui.

 R. Taraškevičius sako, kad Finansų ir ekonomikos komitetas taip pat klausimą svarstė du kartus, išsakė savo pastabas ir su pastabomis pritarė pateiktam sprendimo projektui. R. Taraškevičius siūlo pritarti pateiktam sprendimo projektui su pastabomis.

 A. Vaišvila primena, kad Miesto ūkio ir aplinkosaugos komitetas dėl sprendimo projekto išsakė tris pastabas. Pažymi, kad Savivaldybės administracija sutinka su komiteto pastabos, todėl komitetas pritars pateiktam sprendimo projektui.

 A. Cesiulis sako, kad Kultūros, švietimo ir sporto komitetui taip pat klausimas buvo pristatytas du kartus, Savivaldybės administracija atsakė į komiteto klausimus. Komiteto nuomonė – pritarti pateiktam sprendimo projektui.

 J. Skrabulienė pažymi, kad Sveikatos ir socialinių reikalų komitetas klausimą taip pat svarstė du kartus, išsakė pastabas į kurias Savivaldybės administracija atsižvelgė. Komiteto nuomonė – pritarti pateiktam strateginiam veiklos planui.

 N. Puteikienė teigia, kad nebalsuos už pateiktą strateginį veiklos planą, kadangi investiciniai projektai didėja „iš oro“ apie 38 mln. eurų, o biudžeto surinkimas mažėja. Mano, kad projektams (Atgimimo aikštės ir Danės) skiriami milijonai, nors jie nėra „skaidrūs“.

 J. Simonavičiūtė sako, kad pritars pateiktam sprendimo projektui ir dėl atskirų komitetų pasiūlymų balsuos pagal tai, kaip manys tinkama. Teigia, kadTaryba turi spręsti, ar keisti nusistovėjusią strateginių planų rengimo planavimo tvarką, ar likti prie to paties modelio. Mano, kad dėl europinių pinigų naudojimo turi būti atliekama galimybių studiją, o po galimybių studijos atlikimo procedūros turėtų būti išreikšta Tarybos valia ar traukti projektą į planus. Mano, kad galėtų būti keliami klausimai dėl galimybių studijos atlikimo kokybės, nes projektai (techninių projektų metu) keičia savo esminius parametrus – lėšų naudojimą. Siūlo Savivaldybės administracijai atkreipti dėmesį į strateginių planų rengimo planavimo tvarką ir Tarybos nuomonę dėl projektų prioritetų nustatymo.

 L. Petraitienė pažymi, kad pritars pateiktam strateginiam veiklos planui.

 V. Grubliauskas siūlo balsavimu apsispręsti dėl komitetų pastabų ir N. Puteikienės siūlymo. Meras informuoja, kad balsuojantys „už“ pritars komitetų siūlymui, balsuojantys „prieš“ Savivaldybės administracijos siūlymui.

 V. Grubliauskas siūlo balsuoti dėl Sveikatos ir socialinių reikalų komiteto pastabos planuoti (Socialinės atskirties mažinimo programoje) lėšas 2019 metais įsigyti 3 butus bendruomeniniams vaikų globos namams.

 Bendru sutarimu atsižvelgta į pastabą.

 V. Grubliauskas siūlo balsuoti už Sveikatos ir socialinių reikalų komiteto pastabą planuoti (Sveikatos apsaugos programoje) funkcinių lovų 2020-2022 m. įsigijimą (VšĮ Klaipėdos universitetinė ligoninė) ir numatyti po 130 tūkst. 2020-2021 metams, bei Finansų ir ekonomikos komiteto siūlymą - Savivaldybės administracijai, įvertinus VšĮ „Klaipėdos universitetinės ligoninės“ kreipimąsi dėl lėšų skyrimo ligoninės funkcinių lovų įsigijimui, peržiūrėti programas ir numatyti lėšas iki 300 tūkst. eurų 2019 metams. Trūkstamas lėšas planuoti 2020-2021 metais.

 Bendru sutarimu pritarta atsižvelgti į pastabas.

 V. Grubliauskas siūlo balsuoti už Miesto ūkio ir aplinkosaugos komiteto pastabą - Susisiekimo sistemos priežiūros ir plėtros programos (Nr. 06) priemonei 01040104 „Pėsčiųjų ir dviračių takų, šaligatvių (su dviračių takais) remonto bei įrengimo darbai“ planuoti papildomą produkto vertinimo kriterijų „Parengtas S. Neries gatvės šaligatvių kompleksiško atnaujinimo projektas“, numatant įvykdymą 2019 m.

 Bendru sutarimu atsižvelgta į komiteto pastabą.

 V. Grubliauskas siūlo balsuoti už Miesto ūkio ir aplinkosaugos ir Kultūros, švietimo ir sporto komitetų pastabas - 2019 m., surinkus savivaldybės biudžeto viršplaninių lėšų ar esant sutaupymų įgyvendinant kitas priemones, numatyti papildomą finansavimą Susisiekimo sistemos priežiūros ir plėtros programos (Nr. 06) priemonei 01010502 „Joniškės g. rekonstravimas (II etapas – nuo Klemiškės g. iki Liepų g., Šienpjovių g.)“, kad būtų galimybė atlikti bent 30 proc. rangos darbų.

 Balsavimu (už-18, prieš-7, susilaiko-1)pritarta komitetų siūlymui.

 V. Grubliauskas siūlo balsuoti už Miesto ūkio ir aplinkosaugos komiteto siūlymą - sumažinti finansavimą Kūno kultūros ir sporto plėtros programos (Nr. 11) priemonei „Reprezentacinių Klaipėdos miesto sporto komandų dalinis finansavimas“ 30,0 tūkst. Eur ir numatyti šiuos 30 tūkst. Eur Ugdymo proceso užtikrinimo programos (Nr. 10) priemonei 010102 „Neformaliojo vaikų ir suaugusiųjų švietimo organizavimas“, papriemonei „Vasaros poilsio organizavimas“.

 Balsavimu (už-14, prieš-11, susilaiko-1)pritarta komiteto siūlymui.

 V. Grubliauskas siūlo balsuoti už Finansų ir ekonomikos komiteto siūlymą Savivaldybės administracijai ieškoti galimybę (Miesto urbanistinio planavimo programa Nr. 1) priemonei „01.03.02. Kultūros paveldo objektų tvarkyba: kultūros paveldo objektų tvarkybos darbų vykdymas“ padidinti lėšų poreikį 2019 m. iki 200 tūkst. Eur.

 Balsavimu (už-9, prieš-14, susilaiko-2) nepritarta komiteto siūlymui.

 V. Grubliauskas siūlo balsuoti už Finansų ir ekonomikos komiteto pastabą: išnagrinėti galimybę (Aplinkos apsaugos programa Nr. 5) priemonę „01.04.01. AB „Klaipėdos vanduo“ įstatinio kapitalo didinimas įgyvendinant ES lėšomis finansuojamą projektą „Paviršinių nuotekų sistemų tvarkymas Klaipėdos mieste“ įgyvendinimas (projekto vykdytoja – AB „Klaipėdos vanduo“)“ vykdyti AB „Klaipėdos vanduo“ lėšomis.

 Bendru sutarimu pritarta priimti protokolinį pavedimą Savivaldybės administracijai.

 V. Grubliauskas informuoja, kad dėl Finansų ir ekonomikos komiteto pastabos (numatyti (Miesto infrastruktūros objektų priežiūros ir modernizavimo programoje Nr. 7) 2019 m. rengti techninį projektą priemonės 01010707 „Buvusios AB „Klaipėdos energija“ teritorijos dalies konversija, sudarant sąlygas vystyti komercines, rekreacines veiklas“) sprendimo projekto koreguoti nereikia, nes techninis projektas bus pradėtas rengti 2019 m., jį parengti numatoma 2020 m. Tais pačiais metais numatytas apmokėjimas už projekto parengimą.

 V. Grubliauskas siūlo balsuoti už Miesto plėtros ir strateginio planavimo komiteto siūlymą - į Sveikatos apsaugos programą (Nr. 13) įtraukti priemonę VšĮ „Klaipėdos vaikų ligoninė“ įstatinio kapitalo didinimas įsigyjant video laparaskopą“ ir numatyti jai vykdyti lėšas 2019 m. – 50 tūkst. Eur.

 Bendru sutarimu pritarta komiteto siūlymui.

 V. Grubliauskas siūlo balsuoti už Miesto plėtros ir strateginio planavimo komiteto pastabą - įMiesto urbanistinio planavimo programą (Nr. 01) įtraukti priemonę „Šilumos ūkio specialiojo plano parengimas“ ir planuoti jos vykdymą 2019-2020 m., numatant lėšas 2020 m.

 Bendru sutarimu pritarta komiteto pastabai.

 V. Grubliauskas siūlo balsuoti už Miesto plėtros ir strateginio planavimo komiteto siūlymą - pavesti Savivaldybės administracijai atlikti detalius lėšų poreikio paskaičiavimus ir parengti sprendimo projektą dėl 1-4 klasių moksleivių kelionių viešuoju transportu kompensavimo iš savivaldybės biudžeto lėšų iki 2019 m. balandžio 1 d.

 Bendru sutarimu priimti Savivaldybės tarybos protokolinį pavedimą Savivaldybės administracijai.

 V. Grubliauskas siūlo balsuoti už Miesto plėtros ir strateginio planavimo komiteto siūlymą - Savivaldybės administracijai parengti savivaldybės tarybos sprendimo projektą dėl savivaldybės administracijos perkėlimo į naujas patalpas.

 Balsavimu (už-20, prieš-4, susilaiko-1) pritarta komiteto siūlymui.

 N. Puteikienė siūlo jau dabar numatyti 6 programos priemonei „Joniškės g. rekonstravimas (II etapas – nuo Klemiškės g. iki Liepų g., Šienpjovių g.)“ 2019 m. 600 tūkst. Eur savivaldybės biudžeto lėšų finansavimą, siekiant, kad 2019 m. būtų atlikta 30 proc. rangos darbų. Lėšas siūlo nuimti nuo 7 programos priemonės „Atgimimo aikštės sutvarkymas, didinant patrauklumą investicijoms, skatinant lankytojų srautus“.

 Balsavimu (už-5, prieš-12, susilaiko-9) nepritarta N. Puteikienės siūlymui.

 N. Puteikienė siūlo priimti protokolinį pavedimą - nusistatyti ribą, nuo kurios tam tikri investiciniai projektai turi būti tvirtinami atskiru sprendimu (ir atskirai svarstomi).

 V. Grubliauskas siūlo raštu pateikti siūlymą.

 NUSPRĘSTA:

 1.1. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės 2019–2021 metų strateginio veiklos plano patvirtinimo:

„1. Patvirtinti Klaipėdos miesto savivaldybės 2019–2021 metų strateginį veiklos planą (pridedamas).

2. Skelbti šį sprendimą Klaipėdos miesto savivaldybės interneto svetainėje.“

 1.2. Priimti protokolinius pavedimus:

 1.2.1. Savivaldybės administracijai, metų eigoje, esant poreikiui, perskirstyti lėšas, numatant didesnę sumą kultūros paveldo objektų tvarkybos darbų vykdymui, jei būtų sulaukta tinkamų finansuoti paraiškų.

 1.2.2. Savivaldybės administracijai išnagrinėti galimybę (Aplinkos apsaugos programa Nr. 5) priemonę „01.04.01. AB „Klaipėdos vanduo“ įstatinio kapitalo didinimas įgyvendinant ES lėšomis finansuojamą projektą „Paviršinių nuotekų sistemų tvarkymas Klaipėdos mieste“ įgyvendinimas (projekto vykdytoja – AB „Klaipėdos vanduo“)“ vykdyti AB „Klaipėdos vanduo“ lėšomis.

 1.2.3. Pavesti Savivaldybės administracijai atlikti detalius lėšų poreikio paskaičiavimus ir parengti sprendimo projektą dėl 1-4 klasių moksleivių kelionių viešuoju transportu kompensavimo iš savivaldybės biudžeto lėšų iki 2019 m. balandžio 1 d.

 1.3. Pritarti komitetų siūlymams:

 1.3.1. 2019 m., surinkus savivaldybės biudžeto viršplaninių lėšų ar esant sutaupymų įgyvendinant kitas priemones, numatyti papildomą finansavimą Susisiekimo sistemos priežiūros ir plėtros programos (Nr. 06) priemonei 01010502 „Joniškės g. rekonstravimas (II etapas – nuo Klemiškės g. iki Liepų g., Šienpjovių g.)“, kad būtų galimybė atlikti bent 30 proc. rangos darbų.

 1.3.2. Sumažinti finansavimą Kūno kultūros ir sporto plėtros programos (Nr. 11) priemonei „Reprezentacinių Klaipėdos miesto sporto komandų dalinis finansavimas“ 30,0 tūkst. Eur ir numatyti šiuos 30 tūkst. Eur Ugdymo proceso užtikrinimo programos (Nr. 10) priemonei 010102 „Neformaliojo vaikų ir suaugusiųjų švietimo organizavimas“, papriemonei „Vasaros poilsio organizavimas“.

 1.3.3. Savivaldybės administracijai parengti savivaldybės tarybos sprendimo projektą dėl Savivaldybės administracijos perkėlimo į naujas patalpas.

 BALSUOTA: už – 21, prieš – 0, susilaiko – 5.

 2. SVARSTYTA. Klaipėdos miesto savivaldybės tarybos Kontrolės komiteto 2019 metų veiklos programos patvirtinimas.

 Pranešėja – V. Žvikienė, Kontrolės komiteto pirmininko pavaduotoja.

 V. Grubliauskas informuoja, kad klausimas nebuvo derintas, kadangi klausimą teikia Kontrolės komitetas.

 NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos Kontrolės komiteto 2019 metų veiklos programos patvirtinimo:

 „Patvirtinti Klaipėdos miesto savivaldybės tarybos Kontrolės komiteto 2019 metų veiklos programą (pridedama).“

 BALSUOTA: už – 24, prieš – 0, susilaiko – 0.

 3. SVARSTYTA. Pritarimas Papildomo susitarimo prie 2018 m. rugsėjo 24 d. Bendradarbiavimo sutarties dėl Klaipėdos miesto ekonominės plėtros strategijos įgyvendinimo Nr. J9-2011 projektui.

 Pranešėja – J. Činauskaitė, Tarptautinių ryšių ir ekonominės plėtros skyriaus vedėja.

 V. Grubliauskas informuoja, kad klausimas svarstytas Finansų ir ekonomikos bei Miesto plėtros ir strateginio planavimo komitetuose. Pastabų nėra.

 NUSPRĘSTA. Pritarti sprendimo projektui. Priimti sprendimą dėl pritarimo Papildomo susitarimo prie 2018 m. rugsėjo 24 d. Bendradarbiavimo sutarties dėl Klaipėdos miesto ekonominės plėtros strategijos įgyvendinimo Nr. J9-2011 projektui:

„1. Pritarti Papildomo susitarimo prie 2018 m. rugsėjo 24 d.Bendradarbiavimo sutarties dėl Klaipėdos miesto ekonominės plėtros strategijos įgyvendinimo Nr. J9-2011, kurios projektui pritarta Klaipėdos miesto savivaldybės tarybos 2018 m. birželio 28 d. sprendimu Nr. T2-122 „Dėl pritarimo Bendradarbiavimo sutarties dėl Klaipėdos miesto ekonominės plėtros strategijos įgyvendinimo projektui“ (toliau – Papildomas susitarimas), projektui (pridedama).

2. Įgalioti Klaipėdos miesto savivaldybės merą pasirašyti šio sprendimo 1 punkte nurodytą Papildomą susitarimą.

3. Skelbti šį sprendimą Klaipėdos miesto savivaldybės interneto svetainėje.“

 BALSUOTA: už – 20, prieš – 0, susilaiko – 2.

 4. SVARSTYTA. Pritarimas Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui.

 Pranešėja – J. Činauskaitė, Tarptautinių ryšių ir ekonominės plėtros skyriaus vedėja.

 V. Grubliauskas teigia, kad klausimas buvo svarstytas Finansų ir ekonomikos bei Miesto plėtros ir strateginio planavimo komitetuose. Pastabų bei siūlymų nėra.

 NUSPRĘSTA. Pritarti sprendimo projektui. Priimti sprendimą dėl pritarimo Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui:

„1. Pritarti Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui (pridedama).

2. Įgalioti Klaipėdos miesto savivaldybės merą pasirašyti šio sprendimo 1 punkte nurodytą sutartį.

3. Skelbti šį sprendimą Klaipėdos miesto savivaldybės interneto svetainėje.“

 BALSUOTA: už – 22, prieš – 0, susilaiko – 0.

 5. SVARSTYTA. Jurgio Lėbarto atminimo įamžinimas.

 Pranešėja – E. Deltuvaitė, Kultūros skyriaus vedėja.

 V. Grubliauskas informuoja, kad klausimas buvo svarstytas Kultūros, švietimo ir sporto komitete, pastabų ir siūlymų negauta.

 NUSPRĘSTA. Pritarti sprendimo projektui. Priimti sprendimą dėl Jurgio Lėbarto atminimo įamžinimo:

„1. Pritarti Mažosios Lietuvos reikalų tarybos prašymui leisti savo lėšomis įamžinti atminimo lenta Tilžės akto signataro Jurgio Lėbarto atminimą Klaipėdoje, Tiltų g. 16.

2. Skelbti šį sprendimą Klaipėdos miesto savivaldybės interneto svetainėje.“

 BALSUOTA: už – 22, prieš – 0, susilaiko – 0.

 6. SVARSTYTA. Alfonso Ramanausko atminimo įamžinimas.

 Pranešėja – E. Deltuvaitė, Kultūros skyriaus vedėja.

 V. Grubliauskas informuoja, kad klausimas buvo svarstytas Kultūros, švietimo ir sporto komitete, pastabų ir siūlymų negauta.

 NUSPRĘSTA. Pritarti sprendimo projektui. Priimti sprendimą dėl Alfonso Ramanausko atminimo įamžinimo:

„1. Pritarti Lietuvos jūrininkų sąjungos prašymui leisti savo lėšomis įamžinti atminimo lenta buvusio Lietuvos jūrų laivininkystės vadovo Alfonso Ramanausko atminimą Klaipėdoje, J. Janonio g. 24.

2. Skelbti šį sprendimą Klaipėdos miesto savivaldybės interneto svetainėje.“

 BALSUOTA: už – 22, prieš – 0, susilaiko – 0.

 7. SVARSTYTA. Nemokamas važiavimas Klaipėdos miesto viešuoju transportu 2019 m. švenčių ir renginių metu.

 Pranešėjas – R. Mockus, Transporto skyriaus vedėjas.

 V. Grubliauskas informuoja, kad klausimas buvo svarstytas Finansų ir ekonomikos bei Miesto ūkio ir aplinkosaugos komitetuose. Komitetai pritarė projektui su pastabomis.

 R. Mockus primena, kad Miesto ūkio ir aplinkosaugos komitetas nepritarė, kad keleiviai reguliaraus susisiekimo maršrutų autobusais būtų vežami nemokamai Lietuvos valstybės atkūrimo dieną, 2019 m. vasario 16 d., Lietuvos nepriklausomybės atkūrimo dieną, 2019 m. kovo 11 d., Valstybės (Lietuvos karaliaus Mindaugo karūnavimo) dieną, Dieną be automobilio, 2019 m. rugsėjo 20 d. Finansų ir ekonomikos komitetas pritarė sprendimo projektui su siūlymu – Tarybos posėdyje diskutuoti dėl nemokamo važiavimo viešuoju transportu liepos 6 d. (Valstybės (Lietuvos karaliaus Mindaugo karūnavimo) dieną). Kultūros, švietimo ir sporto komitetas sprendimo projektui pritarė be pastabų.

 R. Taraškevičius siūlo balsuoti už kiekvieną punktą atskirai.

 A. Grublys pritaria, kad reikia balsuoti dėl kiekvieno punkto atskirai.

 L. Petraitienė mano, kad reikėtų leisti viešuoju transportu vežti nemokamai tik Jūros šventės ir Šviesų festivalio metu.

Balsavimu (už-15, prieš-8, susilaiko-1) pritarta leisti viešuoju transportu vežti nemokamai Lietuvos valstybės atkūrimo dieną, 2019 m. vasario 16 d., (už-20, prieš-0, susilaiko-4) Klaipėdos šviesų festivalio metu, 2019 m. vasario 15–16 d., (už-25, prieš-0, susilaiko-0) Jūros šventės metu, 2019 m. liepos 26-28 d., (už-14, prieš-7, susilaiko-4) Dieną be automobilio, 2019 m. rugsėjo 20 d.

 Balsavimu nepritarta leisti viešuoju transportu vežti nemokamai: (už-9, prieš-15, susilaiko-1) Lietuvos nepriklausomybės atkūrimo dieną, 2019 m. kovo 11 d., (už-6, prieš-15, susilaiko-4) valstybės (Lietuvos karaliaus Mindaugo karūnavimo ) dieną, 2019 m. liepos 6 d.

 NUSPRĘSTA. Pritarti sprendimo projektui (su pakeitimu). Priimti sprendimą dėl nemokamo važiavimo Klaipėdos miesto viešuoju transportu 2019 m. švenčių ir renginių metu:

„1. Leisti 2019 metais šiomis švenčių (valstybinių ir miesto) ir renginių dienomis visais Klaipėdos miesto savivaldybės vietinio (miesto) reguliaraus susisiekimo maršrutų autobusais važiuoti nemokamai:

1.1. visiems keleiviams:

1.1.1. Lietuvos valstybės atkūrimo dieną, 2019 m. vasario 16 d.;

1.1.2. Klaipėdos šviesų festivalio metu, 2019 m. vasario 15–16 d.;

1.1.3. Jūros šventės metu, 2019 m. liepos 26–28 d;

1.1.4. Dieną be automobilio, 2019 m. rugsėjo 20 d.;

1.2. tik renginio dalyviams:

1.2.1. Lietuvos vaikų ir jaunimo dainų šventės „Mes Lietuvos vaikai“ metu, 2019 m. birželio 14–16 d;

1.2.2. Tarptautinio nematerialiojo paveldo festivalio „Lauksnos“ metu, 2019 m. liepos
11–14 d.

2. Pavesti Klaipėdos miesto savivaldybės administracijai kompensuoti VšĮ „Klaipėdos keleivinis transportas“ viešojo transporto nuostolius, bet ne daugiau kaip 227,8 tūkst. Eur, patirtus vežant keleivius nemokamai vietinio (miesto) reguliaraus susisiekimo maršrutų autobusais 1 punkte nustatytų švenčių dienų (valstybinių ir miesto) ir renginių metu.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

 BALSUOTA: už – 24, prieš – 0, susilaiko – 0.

 8. SVARSTYTA. Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimas.

 Pranešėja – L. Prižgintienė, Švietimo skyriaus vedėja. Pažymi, kad aptariant sprendimo projektą su LR Vyriausybės atstovo Klaipėdos apskrityje tarnyba buvo pastebėta, kad sprendimo projekto aprašo 24 punktas nėra aiškus. L. Prižgintienė prašo papildyti aprašo 24 punktą žodžiu „pagrindiniame“.

 V. Grubliauskas informuoja, kad klausimas buvo svarstytas Finansų ir ekonomikos bei Kultūros, švietimo ir sporto komitetuose, pastabų negauta, prie medžiagos pridėta antikorupcinio vertinimo pažyma.

 NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimo:

„1. Pakeisti Priėmimo į Klaipėdos miesto savivaldybės bendrojo ugdymo mokyklas tvarkos aprašą, patvirtintą Klaipėdos miesto savivaldybės tarybos 2016 m. gruodžio 22 d. sprendimu Nr. T2‑296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“, ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

 BALSUOTA: už – 23, prieš – 0, susilaiko – 0.

9. SVARSTYTA. Savivaldybės bendrojo ugdymo mokykloms priskirtų aptarnavimo teritorijų 2019–2020 mokslo metų priėmimui nustatymas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl savivaldybės bendrojo ugdymo mokykloms priskirtų aptarnavimo teritorijų 2019–2020 mokslo metų priėmimui nustatymo:

„1. Nustatyti savivaldybės bendrojo ugdymo mokykloms priskirtas aptarnavimo teritorijas 2019–2020 mokslo metų priėmimui (priedas).

2. Pripažinti netekusiu galios nuo 2019 m. liepos 1 d. Klaipėdos miesto savivaldybės tarybos 2016 m. gruodžio 22 d. sprendimą Nr. T2-297 „Dėl aptarnavimo teritorijų Klaipėdos miesto savivaldybės bendrojo ugdymo mokykloms priskyrimo“.

Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

10. SVARSTYTA. Klasių ir mokinių skaičiaus savivaldybės bendrojo ugdymo mokyklose 2019–2020 mokslo metams nustatymas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas. Kultūros, švietimo ir sporto komitetas pritarė su pasiūlymu Savivaldybės administracijai: parengti priemonių planą, kad per artimiausius 3-5 metus mokinių skaičius klasėse būtų ne didesnis kaip 25. Bendru sutarimu pritarta komiteto pastabai.

NUSPRĘSTA. Pritarti sprendimo projektui. Priimti sprendimą dėl Klasių ir mokinių skaičiaus savivaldybės bendrojo ugdymo mokyklose 2019–2020 mokslo metams nustatymas:

„1. Nustatyti klasių ir mokinių skaičių savivaldybės bendrojo ugdymo mokyklose 2019–2020 mokslo metams (priedas).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

11. SVARSTYTA. Pritarimas dalyvauti projekte ,,Mokinių ugdymosi pasiekimų gerinimas diegiant kokybės krepšelį“ partnerio teisėmis.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl pritarimo dalyvauti projekte ,,Mokinių ugdymosi pasiekimų gerinimas diegiant kokybės krepšelį“ partnerio teisėmis:

„1. Pritarti Klaipėdos miesto savivaldybės dalyvavimui partnerio teisėmis projekte ,,Mokinių ugdymosi pasiekimų gerinimas diegiant kokybės krepšelį“ (toliau – Projektas) 2019–2020 m.

2. Numatyti Klaipėdos miesto savivaldybės 2019–2020 metų biudžetuose 15 proc. lėšų, skirtų Projekto išlaidoms finansuoti.

3. Įgalioti Klaipėdos miesto savivaldybės administracijos direktorių pasirašyti su Ugdymo plėtotės centru ketinimų protokolą ir kitus Projekto dokumentus.“

BALSUOTA: už – 23, prieš – 0, susilaiko – 0.

12. SVARSTYTA. Klaipėdos Vytauto Didžiojo gimnazijos sporto klasių mokinių ugdymo tvarkos aprašo patvirtinimo

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos Vytauto Didžiojo gimnazijos sporto klasių mokinių ugdymo tvarkos aprašo patvirtinimo:

„1. Patvirtinti Klaipėdos Vytauto Didžiojo gimnazijos sporto klasių mokinių ugdymo tvarkos aprašą (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

13. SVARSTYTA. Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimo

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimo:

„1. Pakeisti Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašą, patvirtintą Klaipėdos miesto savivaldybės tarybos 2016 m. gegužės 26 d. sprendimu Nr. T2 143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“, ir 16.3 papunktį išdėstyti taip:

„16.3. abu vaiko tėvai yra bendrojo ugdymo mokyklų, profesinio mokymo įstaigų mokiniai arba universitetų, kolegijų nuolatinių profesinio bakalauro, bakalauro, magistrantūros studijų studentai, kurie mokosi (studijuoja) valstybinėse ar nevalstybinėse įstaigose;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš –0 , susilaiko – 0.

14. SVARSTYTA. Klaipėdos miesto savivaldybės socialinių paslaugų 2019 metų plano patvirtinimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

N. Puteikienė siūlo modernią asmeninio asistento paslaugą daryti ne perkamą, o daryti biudžetinę ir prieinamą tiems žmonėms, kuriems ji reikalinga.

L. Petraitienė siūlo nepirkti paslaugų iš kitų juridinių asmenų, jei savivaldybės įstaiga gali jas teikti pigiau.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės socialinių paslaugų 2019 metų plano patvirtinimo:

„1. Patvirtinti Klaipėdos miesto savivaldybės socialinių paslaugų 2019 metų planą (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

15. SVARSTYTA. Prašymo perduoti Klaipėdos miesto savivaldybei valdyti patikėjimo teise valstybinės žemės sklypus pateikimas.

Pranešėja – R. Gružienė, Žemėtvarkos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus pateikimo:

„1. Teikti prašymą Lietuvos Respublikos Vyriausybei perduoti Klaipėdos miesto savivaldybei valdyti, naudoti ir disponuoti jais patikėjimo teise valstybinės žemės sklypus Klaipėdoje, patikėjimo teise valdomus Klaipėdos valstybinio jūrų uosto direkcijos, reikalingus gatvėms ir vietiniams keliams bei ūkinei komercinei veiklai:

1.1. 0,0300 ha konservacinės paskirties žemės sklypą, kadastro Nr. 2101/0010:82 (unikalus Nr. 4400-5066-9537, naudojimo būdas – kultūros paveldo objektų žemės sklypai), – Klaipėdos piliavietės atkūrimui ir pritaikymui kultūros ir turizmo poreikiams;

1.2. 0,7068 ha kitos paskirties žemės sklypą, kadastro Nr. 2101/0010:83 (unikalus Nr. 4400-5067-1633, naudojimo būdas – atskirųjų želdynų teritorijos, susiekimo ir inžinerinių tinklų koridorių teritorijos), – Priešpilio gatvei tiesti ir eksploatuoti.

2. Pripažinti netekusiu galios Klaipėdos miesto savivaldybės tarybos 2018 m. spalio 25 d. sprendimą Nr. T2-237 „Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypo dalis pateikimo“.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

16. SVARSTYTA. Atleidimas nuo nekilnojamojo turto mokesčio mokėjimo.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Kultūros, švietimo ir sporto bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo nekilnojamojo turto mokesčio mokėjimo:

„Atleisti savivaldybės biudžeto sąskaita UAB ,,FRIEDRICHO PASAŽAS“ (kodas 140766513), vykdančią mažų parduotuvių, mažų kavinių, kepyklėlių veiklą bei teikiančią sanitarinių mazgų, atitinkančių higienos normas, viešas paslaugas Klaipėdos miesto istorinėje dalyje, adresu: Tiltų g. 26 ir Tiltų g. 26A, nuo 1 676,00 Eur nekilnojamojo turto mokesčio mokėjimo už 2017 metus.“

BALSUOTA: už – 24, prieš – 0, susilaiko – 0.

17. SVARSTYTA. Mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo:

„1. Pripažinti beviltiškomis mirusių asmenų skolas už vietinę rinkliavą už komunalinių atliekų surinkimą ir tvarkymą (priedas).

2. Įpareigoti Klaipėdos miesto savivaldybės administracijos Finansų ir turto departamento Apskaitos skyrių nurašyti iš Klaipėdos miesto savivaldybės administracijos apskaitos pripažintas beviltiškomis skolas.

3. Leisti UAB Klaipėdos regiono atliekų tvarkymo centrui nurašyti pripažintas beviltiškomis mirusių asmenų skolas už vietinę rinkliavą už komunalinių atliekų surinkimą ir tvarkymą iš apskaitos dokumentų.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

18. SVARSTYTA. Likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo:

„1. Pripažinti beviltiškomis likviduotų dėl bankroto ir iš Juridinių asmenų registro išregistruotų įmonių skolas už vietinę rinkliavą už komunalinių atliekų surinkimą ir tvarkymą (priedas).

2. Įpareigoti Klaipėdos miesto savivaldybės administracijos Finansų ir turto departamento Apskaitos skyrių nurašyti iš Klaipėdos miesto savivaldybės administracijos apskaitos pripažintas beviltiškomis skolas.

3. Leisti UAB Klaipėdos regiono atliekų tvarkymo centrui nurašyti pripažintas beviltiškomis likviduotų dėl bankroto ir iš Juridinių asmenų registro išregistruotų įmonių skolas už vietinę rinkliavą už komunalinių atliekų surinkimą ir tvarkymą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

19. SVARSTYTA. Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo:

„1. Pakeisti Klaipėdos miesto savivaldybės nuomojamo turto sąrašą, patvirtintą Klaipėdos miesto savivaldybės tarybos 2012 m. sausio 27 d. sprendimu Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“, ir jį papildyti naujais 153 ir 154 punktais pagal priedą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 1.

20. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui:

„1. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą – muziejaus patalpas Priešpilio g. 2, Klaipėda (unikalus Nr. 4400-5042-2247, plotas – 1 560,40 kv. m, pažymėjimas plane – 47C1t, įsigijimo vertė – 4 850 785,04 Eur, likutinė vertė – 4 850 785,04 Eur), valdyti, naudoti ir disponuoti patikėjimo teise Klaipėdos miesto savivaldybės Mažosios Lietuvos istorijos muziejui.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

Pertrauka.

21. SVARSTYTA. Viešosios įstaigos Klaipėdos sveikatos priežiūros centro dalininko kapitalo didinimas.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl viešosios įstaigos Klaipėdos sveikatos priežiūros centro dalininko kapitalo didinimo:

„1. Perduoti Klaipėdos miesto savivaldybei nuosavybės teise priklausantį finansinį turtą – 150 000,00 Eur savivaldybės, kaip steigėjos ir dalininkės, įnašą viešajai įstaigai Klaipėdos sveikatos priežiūros centrui, didinant šios viešosios įstaigos dalininko kapitalą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 16, prieš – 0, susilaiko – 0.

22. SVARSTYTA. Akcinės bendrovės „Klaipėdos vanduo“ dalyvavimas reorganizavime.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

E. Simokaitis informuoja, kad Tarybai yra pateiktas Savivaldybės administracijos raštas, kuriuo prašoma leisti patikslinti sprendimo projekto preambulę, nes pasikeitė kai kurie teisės aktai. Taip pat, yra pateikta papildoma medžiaga – finansinės ataskaitos.

J. Simonavičiūtė siūlo apsispręsti dėl pritarimo Savivaldybės administracijos siūlomam pakeitimui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl akcinės bendrovės „Klaipėdos vanduo“ dalyvavimo reorganizavime:

„1. Pavesti Klaipėdos miesto savivaldybės administracijos direktoriui, AB „Klaipėdos vanduo“ (toliau – Bendrovė) savivaldybei nuosavybės teise priklausančių akcijų valdytojui, įgalioti savo atstovą Bendrovės visuotiniame akcininkų susirinkime balsuoti už jos dalyvavimą akcinės bendrovės „Klaipėdos rajono vandenys“, kodas 163182663, buveinės adresas: Ryšininkų g. 11, Klaipėda, reorganizavime prijungimo būdu, pastarąją prijungiant prie Bendrovės, ir atlikti visus reikalingus veiksmus, susijusius su reorganizavimo procedūrų tinkamu užtikrinimu.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 14, prieš –0 , susilaiko – 3.

23. SVARSTYTA. Pritarimas paviršinių nuotekų tvarkymo infrastruktūros objektų statybos sutarčių formoms.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl pritarimo paviršinių nuotekų tvarkymo infrastruktūros objektų statybos sutarčių formoms:

„1. Pritarti pridedamoms:

1.1. Paviršinių nuotekų tvarkymo infrastruktūros objektų statybos sutarties formai Nr. 1 (kai objektas registruojamas statytojo vardu ir per sutartą terminą perleidžiamas savivaldybės nuosavybėn);

1.2. Paviršinių nuotekų tvarkymo infrastruktūros objektų statybos sutarties formai Nr. 2 (kai objektas registruojamas statytojo vardu ir per sutartą terminą perleidžiamas savivaldybės nuosavybėn su statytojo teise gauti kompensaciją iš prisijungiančių asmenų).

2. Nustatyti, kad pagal 1 punkte nurodytas sutartis:

2.1. paviršinių nuotekų tvarkymo infrastruktūra projektuojama ir statoma statytojo (užsakovo) lėšomis;

2.2. statytojo (užsakovo) pastatyta paviršinių nuotekų tvarkymo infrastruktūra neatlygintinai perduodama savivaldybės nuosavybėn.

3. Pavesti Klaipėdos miesto savivaldybės administracijos direktoriui, prieš sudarant sutartis pagal šio sprendimo 1 punkte nurodytas formas, priimti sprendimus dėl statytojo (užsakovo) statomo paviršinių nuotekų tvarkymo infrastruktūros objekto nuosavybės teisių perleidimo savivaldybės ar paviršinių nuotekų tvarkytojo nuosavybėn ir infrastruktūros objektų finansavimo šaltinių, vadovaujantis šiuo savivaldybės tarybos sprendimu.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 15, prieš – 0, susilaiko – 1.

24. SVARSTYTA. Savivaldybės būstų pardavimas

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būstų pardavimo:

Parduoti savivaldybei nuosavybės teise priklausančius būstus:

1. A. B. (duomenys neskelbtini), Klaipėda, 54,69 kv. metro ploto būstą, unikalus Nr. (duomenys neskelbtini), namo statybos metai – 1991. Kaina – 40 778,00 Eur (keturiasdešimt tūkstančių septyni šimtai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

2. L. G. (duomenys neskelbtini), Klaipėda, 42,21 kv. metro ploto būstą, unikalus Nr. (duomenys neskelbtini), namo statybos metai – 1911, rekonstravimo metai – 1960. Kaina – 32 078,00 Eur (trisdešimt du tūkstančiai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

3. I. S. (duomenys neskelbtini), Klaipėda, 43,88 kv. metro ploto būstą, unikalus Nr. (duomenys neskelbtini), namo statybos metai – 1962. Kaina – 7 139,15 Eur (septyni tūkstančiai vienas šimtas trisdešimt devyni eurai 15 ct), iš jų 242,00 Eur (du šimtai keturiasdešimt du eurai 00 ct) – už būsto vertės nustatymą.

BALSUOTA: už – 20, prieš – 0, susilaiko – 0.

25. SVARSTYTA. Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimas.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo:

„1. Patvirtinti Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašą (pridedama).

2. Pripažinti netekusiu galios Klaipėdos miesto savivaldybės tarybos 2018 m. gegužės 31 d. sprendimą Nr. T2-114 „Dėl Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo“.“

BALSUOTA: už – 15, prieš – 0, susilaiko – 5.

26. SVARSTYTA. Turto perėmimas Klaipėdos miesto savivaldybės nuosavybėn iš UAB „Alingra“.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn iš UAB „Alingra“:

„1. Perimti neatlygintinai iš UAB „Alingra“ Klaipėdos miesto savivaldybės nuosavybėn vandentiekio tinklus Tulpių g., Klaipėda (unikalus Nr. 4400-5129-0330, ilgis – 6,59 m, pažymėjimas plane – 1V, įsigijimo vertė – 435,00 Eur), ir buitinių nuotekų tinklus Tulpių g., Klaipėda (unikalus Nr. 4400-5129-0312, ilgis – 40,07 m, pažymėjimas plane – 1F, įsigijimo vertė – 2 950,00 Eur).

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto Dovanojimo sutartį.“

BALSUOTA: už – 20, prieš – 0, susilaiko – 0.

27. SVARSTYTA. Nekilnojamojo turto perdavimas valstybės nuosavybėn.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos, Sveikatos ir socialinių reikalų bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl nekilnojamojo turto perdavimo valstybės nuosavybėn:

„1. Sutikti perduoti valstybės nuosavybėn Klaipėdos miesto savivaldybei nuosavybės teise priklausantį pastatą – gydyklą Pievų Tako g. 38, Klaipėdoje (unikalus Nr. 2197-6002-6014, pažymėjimas plane 1D4p, bendras plotas – 2964,75 kv. m, pradinė vertė – 510 172,89 Eur, likutinė vertė 2019-01-01 – 277 774,09 Eur).

2. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto perdavimo ir priėmimo aktą.“

BALSUOTA: už – 19, prieš – 0, susilaiko – 1.

28. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto socialinės paramos centrui.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto socialinės paramos centrui:

„1. Perduoti Klaipėdos miesto savivaldybei nuosavybės teise priklausantį ir šiuo metu Klaipėdos miesto savivaldybės administracijos patikėjimo teise valdomą ilgalaikį materialųjį turtą – negyvenamąsias patalpas Taikos pr. 76, Klaipėdoje (138,48 kv. m bendrojo ploto, unikalus Nr. 2197-9003-1016, pastato žymėjimas plane – 1D7p, turto įsigijimo vertė – 16 025,41 Eur, likutinė vertė 2019-01-31 – 2 520,68 Eur), valdyti, naudoti ir disponuoti patikėjimo teise biudžetinei įstaigai Klaipėdos miesto socialinės paramos centrui.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 0.

29. SVARSTYTA. Klaipėdos miesto savivaldybės įmonių veiklos nutraukimas.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai. Taip pat, prie sprendimo projekto Savivaldybės administracija pateikė papildomą medžiagą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės įmonių veiklos nutraukimo:

„1. Nutraukti šių Klaipėdos miesto savivaldybei nuosavybės teise priklausančių įmonių veiklą:

1.1. Klaipėdos miesto valstybinės prekybos įmonės „Žūklė“, kodas 140766328, buveinės adresas: Sukilėlių g. 16, Klaipėda, teisinė forma – savivaldybės įmonė;

1.2. valstybinės prekybos įmonės „Pajūris“, kodas 140593260, buveinės adresas – Klaipėdos m., teisinė forma – savivaldybės įmonė;

1.3. valstybinės įmonės-viešbučio „Pamarys“, kodas 140557378, buveinės adresas: Šaulių g. 28, Klaipėda, teisinė forma – savivaldybės įmonė;

1.4. Klaipėdos miesto valstybinės prekybos įmonės „Foto prekės“, kodas 140766851, buveinės adresas: Sukilėlių g. 6, Klaipėda, teisinė forma – savivaldybės įmonė.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 0.

30. SVARSTYTA. Darbo sutarties su Birute Bartašiūte nutraukimas.

Pranešėja – I. Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl darbo sutarties su Birute Bartašiūte nutraukimo:

„1. Nutraukti 2019 m. sausio 31 d. 2004 m. rugsėjo 13 d. Darbo sutartį Nr. 704, sudarytą su Birute Bartašiūte, Klaipėdos „Saulėtekio“ progimnazijos direktore, ir išmokėti piniginę kompensaciją už nepanaudotas kasmetines atostogas bei dviejų jos vidutinio darbo užmokesčių dydžio išeitinę išmoką.

2. Įpareigoti Nijolę Žukienę, Klaipėdos „Saulėtekio“ progimnazijos direktoriaus pavaduotoją ugdymui, per 3 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

3. Pavesti Nijolei Žukienei, Klaipėdos „Saulėtekio“ progimnazijos direktoriaus pavaduotojai ugdymui, nuo 2019 m. vasario 1 d. iki 2019 m. liepos 1 d. vykdyti įstaigos vadovo funkcijas, bet ne ilgiau nei teisės aktų nustatyta tvarka bus paskirtas įstaigos vadovas.“

BALSUOTA: už – 21, prieš – 0, susilaiko – 0.

31. SVARSTYTA. Komisijos sudarymas.

Pranešėjas – M. Vitkus, Tarybos ir mero sekretorius. Informuoja, kad frakcija „Už Klaipėdą“ į šios Komisijos sudėtį delegavo A. Cesiulį, L. Petraitienę ir J. Simonavičiūtę, Lietuvos Respublikos liberalų sąjūdžio frakcija – V. Vareikį ir S. Liekį, politinės partijos „Rusų aljansas“ frakcija –
T. Fedotovą, Tėvynės sąjungos-Lietuvos krikščionių demokratų frakcija – R. Didžioką, Visuomeninio rinkimų komiteto „Puteikis plius“ frakcija – N. Puteikienę, Pirmoji nepriklausomos miesto tarybos narių frakcija – A. Grublį.

J. Simonavičiūtė praneša, kad į Komisijos sudėtį deleguoti nariai Komisijos pirmininku išsirinko A. Grublį.

J. Simonavičiūtė siūlo apsispręsti dėl pritarimo sprendimo projektui, įrašant į jį Komisijos narių bei Komisijos pirmininko pavardes.

 NUSPRĘSTA. Pritarti sprendimo projektui (su pakeitimu). Priimti sprendimą dėl komisijos sudarymo:

„1. Sudaryti šios sudėties komisiją Klaipėdos miesto savivaldybės administracijos direktoriaus pavaduotojos Alinos Velykienės elgesio atitikties Lietuvos Respublikos viešųjų ir privačių interesų derinimo valstybinėje tarnyboje įstatymo nuostatoms tyrimui:

1.1. Arvydas Cesiulis, Klaipėdos miesto savivaldybės tarybos narys, frakcijos „Už Klaipėdą“ deleguotas atstovas;

1.2. Lilija Petraitienė, Klaipėdos miesto savivaldybės tarybos narė, frakcijos „Už Klaipėdą“ deleguota atstovė;

1.3. Judita Simonavičiūtė, Klaipėdos miesto savivaldybės tarybos narė, frakcijos „Už Klaipėdą“ deleguota atstovė;

1.4. Vygantas Vareikis, Klaipėdos miesto savivaldybės tarybos narys, Lietuvos Respublikos liberalų sąjūdžio frakcijos deleguotas atstovas;

1.5. Saulius Liekis, Klaipėdos miesto savivaldybės tarybos narys, Lietuvos Respublikos liberalų sąjūdžio frakcijos deleguotas atstovas;

1.6. Tatjana Fedotova, Klaipėdos miesto savivaldybės tarybos narė, politinės partijos „Rusų aljansas“ frakcijos deleguota atstovė;

1.7. Rimantas Didžiokas, Klaipėdos miesto savivaldybės tarybos narys, Tėvynės sąjungos-Lietuvos krikščionių demokratų frakcijos deleguotas atstovas;

1.8. Nina Puteikienė, Klaipėdos miesto savivaldybės tarybos narė, Visuomeninio rinkimų komiteto „Puteikis plius“ frakcijos deleguota atstovė;

1.9. Algirdas Grublys, Klaipėdos miesto savivaldybės tarybos narys, Pirmosios nepriklausomos miesto tarybos narių frakcijos deleguotas atstovas.

2. Skirti Klaipėdos miesto savivaldybės tarybos narį Algirdą Grublį komisijos pirmininku.

3. Pavesti šio sprendimo 1 punktu sudarytai komisijai išnagrinėti Vyriausiosios tarnybinės etikos komisijos 2019-01-16 rašte Nr. S-282-(1.5) „Dėl atlikto tyrimo“ nurodytas aplinkybes ir pateikti motyvuotą išvadą teisės aktų nustatyta tvarka.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 1, susilaiko – 0.

32. SVARSTYTA. Pavedimas Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą.

Pranešėjas – M. Vitkus, Tarybos ir mero sekretorius.

A. Staponkienė sako, kad audito atlikimo terminas turėtų būti kuo trumpesnis.

J. Simonavičiūtė sako, kad Savivaldybės administracija negalės teikti sprendimo projekto dėl akcijų pardavimo, kol nebus atliktas auditas.

S. Budinas sako, kad audito atlikimas neužkerta kelio akcijoms parduoti.

A. Staponkienė sako, kad savivaldybė pardavusi savo dalį nebeturėtų jokių savininko teisių, auditas tuomet būtų visai nebereikalingas.

J. Simonavičiūtė siūlo nustatyti, kad auditas turi būti atliktas ne vėliau kaip per tris mėnesius.

D. Čeporiūtė sako, kad atlikti veiklos auditą per tris mėnesius neužtenka laiko, tačiau jei būtų nustatyti tam tikri tikslai, auditą būtų galima atlikti kitaip.

A. Cesiulis sako, kad reikėtų atsižvelgti į kontrolierės poziciją.

L. Petraitienė abejoja, kad parduoti savivaldybės akcijas yra vienintelis sprendimas.

NUSPRĘSTA. Pritarti sprendimo projektui. Priimti sprendimą dėl pavedimo Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą:

„1. Pavesti Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą viešosios įstaigos „Klaipėdos jachtklubas“ auditą.

2. Nustatyti, kad atlikto audito ataskaita Klaipėdos miesto savivaldybės tarybai turi būti pateikta iki 2019 m. gruodžio 31 d.“

BALSUOTA: už – 14, prieš – 6, susilaiko – 1.

33. SVARSTYTA. Kadencijos nustatymas Klaipėdos miesto savivaldybės kontrolieriui.

Pranešėja – I. Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl kadencijos nustatymo Klaipėdos miesto savivaldybės kontrolieriui:

Nustatyti nuo 2019 m. sausio 1  d. Daivai Čeporiūtei, Klaipėdos miesto savivaldybės kontrolierei, 5 metų kadenciją.

BALSUOTA: už – 20, prieš – 0, susilaiko – 0.

34. SVARSTYTA. Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo motyvuoto siūlymo įgyvendinimas.

Pranešėja – I. Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo motyvuoto siūlymo įgyvendinimo:

„Įgyvendinti Klaipėdos miesto savivaldybės mero motyvuotą siūlymą Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo metu ir už labai gerai įvertintą 2018 metų tarnybinę veiklą suteikti 5 mokamas poilsio dienas.“

BALSUOTA: už – 18, prieš – 0, susilaiko – 0.

35. SVARSTYTA. Klaipėdos miesto savivaldybės kontrolieriaus pareigybės aprašymo patvirtinimas.

Pranešėja – I. Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės kontrolieriaus pareigybės aprašymo patvirtinimo:

„1. Patvirtinti Klaipėdos miesto savivaldybės kontrolieriaus pareigybės aprašymą (pridedama).

2. Pripažinti netekusiu galios Klaipėdos miesto savivaldybės tarybos 2011 m. balandžio 28 d. sprendimą Nr. T2-135 „Dėl Klaipėdos miesto savivaldybės kontrolieriaus pareigybės aprašymo patvirtinimo“.“

BALSUOTA: už – 16, prieš – 2, susilaiko – 3.

 Posėdis baigėsi 14.30 val.

Posėdžio pirmininkas Vytautas Grubliauskas

Posėdžio pirmininkė Judita Simonavičiūtė

Tarybos ir mero sekretorius Modestas Vitkus

L. Demidova, tel. 39 60 75

V. Palaimienė, tel. 39 60 69

2019-03-07